นักคณิตศาสตร์โล่งมีเวลาผลิตบุคลากร
สมาคมนักคณิตศาสตร์ฯ เร่งผลิตคนระดับเฟลโล หลัง คปภ.ขยายเวลาอีก 2 ปี
14 ม.ค. 2559

สมาคมนักคณิตศาสตร์ฯ เร่งผลิตคนระดับเฟลโล หลัง คปภ.ขยายเวลาอีก 2 ปี
แหล่งข่าวจากสมาคมนักคณิตศาสตร์ประกันภัยแห่งประเทศไทย เปิดเผยว่า ถือเป็นเรื่องดีที่คณะกรรมการกำกับและส่งเสริมการประกอบธุรกิจประกันภัย (คปภ.) มีมติขยายเวลาการกำหนดคุณสมบัติของผู้ขอรับใบอนุญาตเป็นนักคณิตศาสตร์ประกันภัยของบริษัทประกันชีวิตที่ต้องอยู่ในระดับเฟลโลออกไปจนถึงวันที่ 31 ธ.ค. 2560 จากเดิมที่จะครบกำหนดวันที่ 3 ก.พ.นี้ ตามที่สมาคมประกันชีวิตไทยเสนอ
“การขยายเวลาออกไปอีก 2 ปี จะช่วยให้สมาคมพัฒนาบุคลากรด้านนี้ได้เพิ่มขึ้น โดยช่วง 2-3 ปีที่ผ่านมา สถานการณ์ดีขึ้นเมื่อสามารถผลิตนักคณิตศาสตร์ระดับเฟลโลได้เพิ่มขึ้นเป็นปีละ 4-5 คน จากปัจจุบันมีอยู่เพียง 25 คนเท่านั้น โดยบริษัทขนาดกลางและใหญ่ไม่มีปัญหาในการหานักคณิตศาสตร์ แต่บริษัทขนาดเล็กจะมีปัญหามากกว่า” แหล่งข่าวเปิดเผย 
ทั้งนี้ งานคณิตศาสตร์ประกันภัยยังสามารถใช้ประโยชน์ในแง่ของการวางกลยุทธ์ระยะยาวให้กับแต่ละบริษัทได้ด้วย ไม่ใช่คิดเรื่องออกกรมธรรม์เท่านั้น